เรื่องร้องเรียน (สะพาน,ร้องเรียน,เสียงรบกวน) วันที่ 2023-08-07 04:08:47 — แขวงลาดพร้าว เขตลาดพร้าว จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660031092 

ขอให้แก้ไขปัญหาส่งเสียงดังรบกวนจากการรวมตัวของกลุ่มเด็กวัยรุ่นและพนักงานส่งอาหาร (เดลิเวอรี่)  บริเวณใต้สะพานวังหิน แขวงลาดพร้าว เขตลาดพร้าว กรุงเทพมหานคร จุดสังเกตจะอยู่หน้าฉัตรสาคร อพาร์ทเม้นท์ เนื่องจากมีกลุ่มวัยรุ่นจำนวนประมาณ 10 คน (ไม่ทราบรายละเอียด) ได้ทำการรวมกลุ่มกันเล่นกีฬาฟุตบอลทำให้เกิดปัญหาเสียงดังรบกวนในช่วงเวลาประมาณ 16.00-19.00 น. เป็นประจำเกือบทุกวัน และในบางวันจะส่งเสียงดังไปจนถึงช่วงเวลาประมาณ 02.00 น.ของวันถัดไป สร้างความเดือดร้อนรำคาญให้กับผู้ร้องและประชาชนในพื้นที่เป็นอย่างมาก อีกทั้งบริเวณพื้นที่ดังกล่าวกลายเป็นแหล่งมั่วสุมของกลุ่มวัยรุ่นเข้ามาทำการลักลอบดื่มน้ำต้มใบกระท่อมอีกด้วย (ตามผู้ร้องแจ้ง)  เบื้องต้นเมื่อประมาณปลายเดือนตุลาคม 2562 (ไม่ทราบวันที่แน่ชัด) ได้เคยแจ้งเรื่องไปยังศูนย์รับแจ้งทุกข์กรุงเทพมหานคร ผ่านหมายเลขสายด่วน 1555 มีเจ้าหน้าที่(ไม่ทราบหน่วยงานแน่ชัด) เข้ามาตรวจสอบแล้ว แต่ก็ไม่พบกับกลุ่มวัยรุ่นดังกล่าว จึงประสงค์ให้หน่วยงานที่เกี่ยวข้องเข้ามาดำเนินการตรวจสอบและแก้ไขปัญหาดังกล่าว  เบื้องต้นแจ้งรายงานผลการพิจารณา  ตามเลขที่รับแจ้ง เลขที่รับแจ้ง 153026/62 จากกรุงเทพมหานครฝ่ายเทศกิจ สำนักงานเขตลาดพร้าว ได้ดำเนินการตรวจสอบเมื่อวันที่ 19 พฤศจิกายน 2562 ไม่พบกลุ่มวัยรุ่นรวมตัวส่งเสียงดังในบริเวณดังกล่าวแต่อย่างใด ทั้งนี้ได้จัดชุดสายตรวจทำการตรวจตรากวดขันอย่างเข้มงวดแล้ว เห็นควรยุติเรื่อง โดยผู้ร้องแจ้งว่าปัจจุบันนี้ วันที่ 4 สิงหาคม 2566 ยังคงประสบปัญหาเสียงดังรบกวนจากการรวมตัวของกลุ่มเด็กวัยรุ่นและพนักงานส่งอาหาร (เดลิเวอรี่) โดยเฉพาะพนักงานส่งอาหาร (เดลิเวอรี่) จะทำการเปิดเครื่องเสียงเปิดเพลงส่งเสียงดังรบกวน (ไม่ทราบช่วงเวลาที่แน่ชัด) ทราบเพียงช่วงเวลาเย็นๆ และพนักงานส่งอาหาร (เดลิเวอรี่) ส่วนมากจะพักอาศัยที่ฉัตรสาคร อพาร์ทเม้นท์ ผู้ร้องจึงเห็นว่าผู้ว่าราชการของกรุงเทพมหานคร ควรสั่งการให้หน่วยงานที่เกี่ยวข้องล้อมรั้วบริเวณดังกล่าว เพื่อเป็นการแก้ไขปัญหาดังกล่าว  

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
#1555 #citydata